Toranj Sljeme

Toranj Sljeme radiotelevizijski je toranj na planini Medvednici, smješten na vrhu Sljemena. Nakon osamostaljenja Hrvatske vlasništvo nad njime dijelili su OiV i T-HT. Godine 2017. OiV preuzeli su HT-ov dio. Toranj je izgrađen od armiranog betona i čelika, a radovi su počeli 1973. godine. Završen je i službeno pušten u rad na obljetnicu radija (50 godina) i televizije (20 godina) 1976. godine počevši odašiljati dva televizijska (tadašnji TVZ 1 i TVZ 2) i tri radijska programa (tadašnji Radio Zagreb 1, Radio Zagreb 2 i Radio Sljeme). Ukupno je visok 169 m, a visina s krovom je 92 m, dok je čelična antena visoka 77 m. Toranj je otvoren za posjetitelje, na razini od 81 m nalazi se kafić i iznad njega panoramska terasa. Grad Zagreb prepoznatljiv je po ovome tornju, jer se na ulazima u grad prvo pojavi toranj. Dana 16. rujna 1991., za vrijeme Domovinskog rata, Zagreb je više puta napalo zrakoplovstvo JNA. Upravo je ovaj toranj bio često napadnut, u namjeri da Zagreb ostane bez praćenja programa HTV-a. Gađan je projektilima, te je bila oštećena HTV-ova oprema. Time je došlo do prekida emitiranja, no toranj je poslije popravljen i osposobljen. Povijest Šesdesetih je godina 20. st. razvojni program tadašnje TVZ (Televizije Zagreb, današnje Hrvatske radiotelevizije) predvidio u našoj Republici 2. televizijski program. Najvažniji i najveći u tome bio je objekt "Sljeme". S druge strane razvojni je program tadašnjeg PTT-a (Pošta, telegraf, telefon, danas T-Hrvatski Telekom) predvidio tada izgradnju novih magistralnih radiorelejnih sustava. Krajnja RR stanica Zagreb locirana je na Sljemenu pa su stoga iz više razloga TVZ i PTT sagradili zajednički objekt "Sljeme". U tu svrhu bila su načinjena dva plana projekta. Prvi je plan projekta zadržao postojeći čelični rešetkasti stup s time da će se adaptirati u vidikovac. Na istoj je lokaciji predviđen nov čelični rešetkasti stup s pratećim objektima. Novi stup bi služio kao nosač antena i parabola TVZ-a i PTT-a. Drugi je projekt predložio sasvim drugo rješenje koje je primijenjeno na mnogo tornjeva u svijetu. Osnovna zamisao tog rješenja bila je da u tornju budu smještene sve pogonske i ostale prostorije te da se zrcalne antene nalaze na platformama, a ostale su antene obješene na čelični dio. TVZ i PTT prihvatili su gradnju prema drugom projektu tornja jer pruža suvremeno, funkcionalno i estetsko rješenje. Toranj je smješten blizu vrha Sljemena. Vrh Sljemena ima apsolutnu kotu od 1033 nm, a vrh tornja je na 1196 nm. Zbog svoje visine omogućen je veliki domet odašiljanja. U ljeto 2019. krenula je energetska obnova tornja, što izvedbom vanjskih radova tako i uređenja unutrašnjosti. Ideja je da se prostori koji su se nekad koristili u pogonske svrhe prenamjeni u poluotvoreni pristup građanima kao i vidikovac te restoran na visini od 90 m. Očekuje se da bi završetak radova trebali biti završeni do kraja 2021. godine kad bi približno trebala biti završena i žičara. Emitirani programi Televizijski toranj Sljeme emitira u analognom formatu šest radio stanica na FM području, jedan eksperimentalni multipleks digitalnog radija (DAB+) s dvanaest radio stanica, te četiri multipleksa digitalne zemaljske televizije. MUX M1 i MUX M2 emitiraju nacionalne i regionalne kanale, dok MUX C i MUX E emitiraju plaćene (paytv) kanale i uslugu EVOtv koja je kodirana Irdeto sustavom uvjetovanog pristupa. Usluga sadrži 56 TV programa. FM DAB+ DVB-T2 Svi kanali se emitiraju u DVB-T2 HEVC/H.265 tehnologiji. Povijest emitiranja Analogno emitiranje PAL B/G Stari način emitiranja koji se koristio od početka emitiranja televizije u Hrvatskoj (1956.). Ugašen je točno u podne 5. listopada 2010. Tablica dolje prikazuje parametre i programe koji su se u tom razdoblju emitirali preko Sljemena. Emitiranje u DVB-T-u Gašenjem analognog emitiranja 2010. godine uvedeno je digitalno emitiranje (DVB-T/MPEG-2) koje se je koristilo točno deset godina. Ugašeno je točno u ponoć 3. studenoga 2020. Tablica dolje prikazuje parametre i multiplekse koji su se u tom razdoblju emitirali preko Sljemena. Izvori